|  |
| --- |
| ***Меша Селимовић***(1910–1982), приповедач и романописац, био је један од во­дећих писаца српске и југословенске послератне књижевности. Његова дела ка­рактерише дубока рефлексивност, мисаоност, човекова упитаност над сопственом судбином, сусрет са патњом и страхом. Добитник је многих књижевних награда, од којих су најважније НИН-ова 1966. године за роман *Дервиш и смрт* и Седмојул­ска 1967. Његова најважнија дела су: збирке приповедака *Прва чета* (1950), *Туђа земља* (1957), романи: *Тишине* (1961), *Магла и мјесечина* (1965), *Дервиш и смрт* (1966), *Тврђава* (1970), *Острво* (1974); *Есеји и огледи* (1966), студија *За и против Вука* (1967), *Сјећања* (1975). Рођен је у Тузли, и завршио Филозофски факултет у Београду, на групи за српскохрватски језик и југословенску књижевност. После хапшења због сарадње са НОП-ом, постао је члан Комунистичке партије Југославије, и политички комесар Тузланског партизанског одреда. После рата је био истакнути политичар КПЈ у Београду, а затим је у Сарајеву био један од истакнутих културних радника: директор „Босна-филма”, директор драме Народног позоришта, директор ИП „Свјетлост”. Био је и један од редовних чланова САНУ. Награда „Меша Селимовић”, за најбољи роман, додељује се од 1988. године.Наставна јединица*: Дервиш и смрт* – Меша Селимовић (обрада)Датум реализације: 17. 3. 2020. |
| *Роман „Дервиш и смрт” је прича о човеку и догми, о односу власти и појединца о сукобу идеологије и психологије. Који је догађај изазвао настанак овог романа? На који начин га Меша Селимовић описује у својим „Сјећањима”?*Догађај који ће послужити као повод за писање романа је изузетно личан: Мешин брат, Шефкија Селимовић, осуђен је на смрт и стрељан, иако је његова „кривица” апсурдна – позајмио је кревет, орман и столицу из магацина да би дочекао своју жену која се враћала из концентрационог логора. Меша Селимовић ће овај догађај из 1944. године обрадити као роман, али са временском и психолошком дистанцом од двадесет година. *Зашто је писцу била потребна временска дистанца да би успео да напише овај роман? Шта је то што му је испрва недостајало? На који начин Меша Селимовић доживљава језик српске књижевности и њених писаца? У чему се сакрива важност језика?* Меша Селимовић сведочи о томе да је интензитет његовог бола био јак, али да није испрва ни разумео да је оно што га је у ствари погодило било, не смрт његовог брата (јер су из рата на идеју о смрти већ сви били навикли), већ неправда коју је доживео. Ипак, промишљајући о самом догађају, а захваљујући својој жени, Дарки (којој је и роман посвећен), он се сећа да је утисак који је имао био један вид одвратности према себи самом, ономе који је и даље гајио идеологију покрета којем је припадао и први покушај да настави живот као да се ништа у њему није десило. Тај сукоб у себи самом покушао је да подели, да се послужи књижевношћу као леком, али је убрзо схватио да лека не може тако лако наћи. Највише га је спутавао **језик** књижевности којим је дело морало бити написано, а који је Меша тек требао **научити**. Тек пошто је савладао језик кроз покушаје да пише романе и приповетке, некад са мањим, а некада и са већим успехом, успео је да се ухвати укоштац са темом , и двадесет година касније да напише „Дервиш и смрт”. Ова универзална тема, иако „измедитирана” у свести писца, померена у односу на време, место и идеологију, ипак остаје лична прича, а не хладна теза која ће говорити о трагичној судбини човека. **Фиктивни приповедач** поседује јасне карактерне особине и имаодређену функцију у структури приповедног дела. Може да буде изван стварности приказане у делу, али се разликује од аутора схватањима, начином мишљ ења, говором, ставом према ликовимаи приказаном свету. Он или приповеда по сећању, или пружаувид у записе чији је само „редактор”. Може да буде и актерзбивања, главни јунак или неки од споредних ликова. |
|  |

**Задатак**: Прочитајте у Читанци одломак из Селимовићевих дневничких записа „Сјећања” и покушајте да одговорите на питања из презентације која се односе на први час предавања. Одговоре проследитити на имејл: starcevic.sanja@esloznica.rs